70-се йй. аҙағында — 90-сы йй. уртаһында Башҡорт дәүләт университетында циркуляция процестары режимы ( Н.Н.Алтай ) , респ. климат үҙенсәлектәренең дөйөм характеристикаһы ( В.А.Балков ) өйрәнелә , климат райондары бүленеше эшләнә ( ҡара : Климат буйынса районлаштырыу ) , Башҡортостандың Урал алдының һыу-йылылыҡ режимы ( В.А.Боков ) , Ирәмәл тауының тирә-яғындағы климат шарттары ( А.А.Цветаев ) тасуирлана ; Аграр университетта агроклимат буйынса районлаштырыу эшләнә ( А.Л.Вдовин ) ; Урта һәм Көньяҡ Уралда яуым-төшөм миҡдары билдәләнә ( А.С.Шкляев ) һ.б. Башҡортостан гидрометеорология һәм тирә-яҡ мөхит мониторингы идаралығында К. өлкәһендә тикшеренеүҙәр алып барыла .